1967
Tapahtumia > tammikuu

1. tammikuuta – Järvenpään kauppala muuttui kaupungiksi sekä Haapajärven, Kankaanpään, Oulaisten ja Suonenjoen kunnat kauppaloiksi.
1. tammikuuta – Kuntaliitoksia Suomessa:
Angelniemen kunta liitettiin Halikon kuntaan
Lauritsalan kauppala ja Lappeen kunta liitettiin Lappeenrannan kaupunkiin
Maarian kunta liitettiin Turun kaupunkiin
Paraisten maalaiskunta liitettiin Paraisten kauppalaan
Porin maalaiskunta liitettiin Porin kaupunkiin
Uskelan kunta liitettiin Salon kaupunkiin
Vanajan kunta liitettiin pääosin Hämeenlinnan kaupunkiin, pienempiä alueita myös Hattulan, Janakkalan ja Rengon kuntiin
2. tammikuuta – Operaatio Bolo: Vietnamin sodassa yhdysvaltalaisten F-4 Phantom II -hävittäjien onnistui harhauttaa vietnamilaisten tutkajärjestelmä ja houkutella MiG-21 -hävittäjät käymään epäedulliseen ilmataisteluun, jonka aikana pudotettiin seitsemän MiG-hävittäjää ilman yhdysvaltalaisia tappioita.
4. tammikuuta – Englantilainen Donald Campbell sai surmansa yrittäessään rikkoa moottoriveneiden nopeusennätystä Conistonin järvellä.
6. tammikuuta – Vietnamin sota: Yhdysvaltojen ja Etelä-Vietnamin merijalkaväen joukot aloittivat Mekongin suiston alueella maihinnousuoperaation Deckhouse V.
10. tammikuuta – Alankomaiden prinsessa Margriet ja porvarillista syntyperää oleva Pieter van Vollenhoven vihittiin avioliittoon.
13. tammikuuta – Étienne Eyademan johtama sotilasvallankaappaus Togossa.
15. tammikuuta – Louis Leakey ilmoitti löytäneensä ihmisen esi-isän fossiileja Keniasta, hän antoi lajille nimen Kenyapithecus africanus.
16. tammikuuta – Italia asettui tukemaan Ison-Britannian hyväksymistä Euroopan talousyhteisön jäseneksi.
16. tammikuuta   – Tuusulan moottoritien (Tuusulanväylän) Helsingin kaupungin alueella oleva osuus avattiin liikenteelle.
20. tammikuuta – Rauno Aaltonen voitti Monte Carlo -rallin Mini Cooper S -autolla. Tämä oli Suomen kolmas perättäinen voitto Monte Carlo -rallissa.
20. tammikuuta   – Suomen Kotien Radio- ja Televisioliitto perustettiin Helsingissä
23. tammikuuta – Münchenissä aloitettiin oikeudenkäynti natsisotarikollista Wilhelm Harsteria vastaan. Hän oli syytettynä 82 856 murhasta, mukaan lukien Anne Frankin murha.
24. tammikuuta – Yhdistyneen kuningaskunnan pääministeri Harold Wilson tapasi Ranskan presidentin Charles de Gaullen Pariisissa. Wilson tunnusteli Ison-Britannian mahdollisuuksia liittyä Euroopan talousjärjestöön EEC:hen, mutta neuvottelut jäivät tuloksettomiksi.
25. tammikuuta – Raja-Joosepin rajanylityspaikka avattiin.
26. tammikuuta – Yhdistyneen kuningaskunnan parlamentti päätti kansallistaa 90 prosenttia maan terästeollisuudesta.
26. tammikuuta   – Helsingin raastuvanoikeudessa alkoi oikeudenkäynti kirjailija Arvo Saloa vastaan. Kapteeni Artturi Vuorimaa syytti Saloa tekijänoikeuslain rikkomisesta, koska Salo oli lainannut kirjoittamaansa Lapualaisoopperaan useita otteita Vuorimaan kirjasta Kolme kuukautta Kosolassa.
27. tammikuuta – Tulipalo surmasi kolme Apollo 1 -astronauttia.
27. tammikuuta   – Yhdysvallat, Neuvostoliitto ja Yhdistynyt kuningaskunta allekirjoittivat Outer Space Treatyn, joka kieltää avaruuden käytön sotilaallisiin tarkoituksiin.
31. tammikuuta – Länsi-Saksa ja Romania solmivat diplomaattisuhteet.